བལ་ཡུལ་ནང་བོད་མིས་བདག་ཏུ་བཟུང་བའི་གྲུམ་རུམ་གདན་བཟོ་གྲྭ་མང་པོ་ཁུ་བསྡུ་བྱས་པའི་རྗེས།རང་ལ་བུ་ཕྲུག་མེད་པའི་རྒས་གོག་ལས་མེད་ཁེར་རྐྱང་མང་པོར་བལྟ་རྟོགས་བྱེད་མཁན་མེད་པའི་དཀའ་སེལ་ཆེད་༧གོང་ས་༧སྐྱབས་མགོན་ཆེན་པོ་མཆོག་གིས་མ་རྩ་གསོལ་རས་གནང་སྟེ།མཆོད་རྟེན་བྱ་རུང་ཁ་ཤོར་གྱི་ཉེ་འདབས་སུ་རྒས་གསོ་ཁང་གསར་རྒྱག་ཆེད་ས་ཆ་གཞི་རྒྱ་མི་ཆུང་བ་ཞིག་ཉོས་པའི་སྟེང་བོད་ཀྱི་ཐེབས་རྩ་ནས་ཨ་སྒོར་༨༥༠༠༠རོགས་སྐྱོར་གྱིས་༢༠༠༣ལོར་ཚེ་རིང་རྒས་གསོ་ཁང་གསར་རྒྱག་དབུ་འབྱེད་ཞུས།འདིའི་ནང་ད་ལྟའི་ཆར་རྒས་པོ་༢༢དང་རྒས་མོ་༢༠བསྡོམས་ཉམས་ཐག་རྒས་གོག་༤༤ལ་བལྟ་སྐྱོང་ཞུ་བཞིན་པར་དབུས་བོད་མིའི་སྒྲིག་འཛུགས་ཀྱི་ནང་སྲིད་ལྷན་ཁང་དང་།བོད་ཀྱི་མ་དངུལ་ནས་རོགས་རམ་གནང་མུས་དེ་ལྟར་ཡང་རྒས་གཅོང་རྣམས་ལ་ཟས་གོས་དང་།སྨན་བཅོས་བལྟ་སྐྱོང་གི་འགྲོ་གྲོན་ཧ་ཅང་ཆེ་བར་བརྟེན་རྒས་གོག་འགའ་ཞིག་ལ་བོད་མི་ནང་ཁུལ་ནས་སྦྱིན་བདག་གནང་བའི་རེ་སྐུལ་ཞུ་གི་ཡོད་པས་དེ་དོན་དགོངས་བཞེས་ངེས་གནང་ཡོད་པ་ཞུ།